CELEX: 32017R2228
Language: ro
Date: 2017-12-04 00:00:00
Title: Regulamentul (UE) 2017/2228 al Comisiei din 4 decembrie 2017 de modificare a anexei III la Regulamentul (CE) nr. 1223/2009 al Parlamentului European și al Consiliului privind produsele cosmetice

5.12.2017   
               
               
                  RO
               
               
                  Jurnalul Oficial al Uniunii Europene
               
               
                  L 319/2
               
            REGULAMENTUL (UE) 2017/2228 AL COMISIEI
      din 4 decembrie 2017
      de modificare a anexei III la Regulamentul (CE) nr. 1223/2009 al Parlamentului European și al Consiliului privind produsele cosmetice
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (1), în special articolul 31 alineatul (1),
      întrucât:
      
                  (1)
               
               
                  Mai multe state membre au indicat recent probleme de siguranță în ceea ce privește utilizarea uleiului de arahide, a extractelor și a derivaților acestuia în produsele cosmetice. S-au exprimat motive de îngrijorare legate de faptul că sensibilizarea la arahide ar putea fi indusă prin expunerea pielii la ulei de arahide prin utilizarea produselor cosmetice.
               
            
                  (2)
               
               
                  Comitetul științific pentru siguranța consumatorilor (denumit în continuare „CSSC”) a menționat aceste îngrijorări în avizul său revizuit din 23 septembrie 2014 (2). În avizul respectiv, CSSC a concluzionat că nu există suficiente date pentru a defini un nivel sigur de expunere cutanată în rândul populației nesensibilizate. Cu toate acestea, CSSC a adăugat că, având în vedere nivelurile de siguranță documentate în ceea ce privește ingestia orală de proteine de arahide la persoanele sensibilizate și având în vedere capacitatea industriei de a rafina uleiul de arahide la niveluri de proteine de 0,5 ppm sau mai mici, respectiva valoare poate fi acceptată ca și concentrație maximă admisibilă în uleiul de arahide (rafinat), în extractele și în derivații săi utilizați în produsele cosmetice.
               
            
                  (3)
               
               
                  De asemenea, mai multe state membre au indicat probleme de siguranță în ceea ce privește produsele cosmetice care conțin proteine din grâu hidrolizate. Au fost raportate o serie de cazuri de urticarie de contact provocată de astfel de produse cosmetice, urmată de șoc anafilactic după ingerarea de alimente care conțin proteine din grâu.
               
            
                  (4)
               
               
                  În avizul său revizuit din 22 octombrie 2014 (3), CSSC consideră că utilizarea de proteine din grâu hidrolizate în produsele cosmetice este sigură pentru consumatori, cu condiția ca greutatea moleculară medie maximă a peptidelor în hidrolizate să fie de 3,5 kDa.
               
            
                  (5)
               
               
                  Având în vedere avizele emise de CSSC, utilizarea produselor cosmetice care conțin ulei de arahide, extracte și derivați ai acestuia și utilizarea produselor cosmetice care conțin proteine din grâu hidrolizate prezintă un risc potențial pentru sănătatea umană. Pentru a garanta siguranța acestor produse cosmetice pentru sănătatea umană, este adecvat să se stabilească o concentrație maximă de 0,5 ppm pentru proteinele de arahide din uleiul de arahide, extractele și derivații acestuia utilizați în produsele cosmetice și să se limiteze media greutății moleculare a peptidelor din proteine de grâu hidrolizate utilizate în produsele cosmetice până la o valoare maximă de 3,5 kDa.
               
            
                  (6)
               
               
                  Industriei ar trebui să i se acorde o perioadă rezonabilă de timp pentru a se adapta la noile cerințe prin introducerea modificărilor necesare la formulările produselor lor pentru a se asigura că numai produsele care respectă respectivele cerințe sunt introduse pe piață. De asemenea, industriei ar trebui să i se acorde o perioadă rezonabilă de timp pentru a retrage de pe piață produsele care nu sunt conforme cu noile cerințe.
               
            
                  (7)
               
               
                  Prin urmare, anexa III la Regulamentul (CE) nr. 1223/2009 ar trebui modificată în consecință.
               
            
                  (8)
               
               
                  Măsurile prevăzute în prezentul regulament sunt conforme cu avizul Comitetului permanent pentru produse cosmetice,
               
            ADOPTĂ PREZENTUL REGULAMENT:
      Articolul 1
      Anexa III la Regulamentul (CE) nr. 1223/2009 se modifică în conformitate cu anexa la prezentul regulament.
      Articolul 2
      De la 25 septembrie 2018, produsele cosmetice care conțin una sau mai multe dintre substanțele asupra cărora se impun restricții prin prezentul regulament și care nu respectă restricțiile introduse prin prezentul regulament nu se introduc pe piața Uniunii.
      De la 25 decembrie 2018, produsele cosmetice care conțin una sau mai multe dintre substanțele asupra cărora se impun restricții prin prezentul regulament și care nu respectă restricțiile introduse prin prezentul regulament nu se pun la dispoziție pe piața Uniunii.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 4 decembrie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 342, 22.12.2009, p. 59.
      
         (2)  CSSC/1526/14.
      
         (3)  CSSC/1534/14.
      
         ANEXĂ
         În anexa III la Regulamentul (CE) nr. 1223/2009, în tabel, se adaugă următoarele două rubrici:
         
            
                        Nr. crt.
                     
                     
                        Identificarea substanței
                     
                     
                        Restricții
                     
                     
                        Formularea de condiții de utilizare și avertismente
                     
                  
                        Denumirea chimică/INN
                     
                     
                        Denumirea comună din glosarul ingredientelor
                     
                     
                        Numărul CAS
                     
                     
                        Numărul CE
                     
                     
                        Tipul de produs, părțile corpului
                     
                     
                        Concentrația maximă în preparatul gata de utilizare
                     
                     
                        Altele
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „X
                        
                     
                     
                        Ulei de arahide, extracte și derivați
                     
                     
                        
                           Arachis Hypogaea Oil
                     
                     
                        8002-03-7
                     
                     
                        232-296-4
                     
                     
                         
                     
                     
                         
                     
                     
                        Concentrație maximă de proteine din arahide: 0,5 ppm (*1)
                        
                     
                     
                         
                     
                  
                        
                           Arachis Hypogaea Seedcoat Extract
                     
                     
                        8002-03-7
                     
                     
                        232-296-4
                     
                  
                        
                           Arachis Hypogaea Flour
                     
                     
                        8002-03-7
                     
                     
                        232-296-4
                     
                  
                        
                           Arachis Hypogaea Fruit Extract
                     
                     
                        8002-03-7
                     
                     
                        232-296-4
                     
                  
                        
                           Arachis Hypogaea Sprout Extract
                     
                     
                         
                     
                     
                         
                     
                  
                        Hydrogenated Peanut Oil
                     
                     
                        68425-36-5
                     
                     
                        270-350-9
                     
                  
                        Peanut Acid
                     
                     
                        91051-35-3
                     
                     
                        293-087-1
                     
                  
                        Peanut Glycerides
                     
                     
                        91744-77-3
                     
                     
                        294-643-6
                     
                  
                        Peanut Oil PEG-6 Esters
                     
                     
                        68440-49-3
                     
                     
                         
                     
                  
                        Peanutamide MEA
                     
                     
                        93572-05-5
                     
                     
                        297-433-2
                     
                  
                        Peanutamide MIPA
                     
                     
                         
                     
                     
                         
                     
                  
                        Potassium Peanutate
                     
                     
                        61789-56-8
                     
                     
                        263-069-8
                     
                  
                        Sodium Peanutamphoacetate
                     
                     
                         
                     
                     
                         
                     
                  
                        Sodium Peanutate
                     
                     
                        61789-57-9
                     
                     
                        263-070-3
                     
                  
                        Sulfated Peanut Oil
                     
                     
                        73138-79-1
                     
                     
                        277-298-6
                     
                  
                        
                           Y
                        
                     
                     
                        Proteină din grâu hidrolizată
                     
                     
                        Hydrolyzed Wheat Protein
                     
                     
                        94350-06-8 / 222400-28-4 / 70084-87-6 / 100209-50-5
                     
                     
                        305-225-0
                     
                     
                         
                     
                     
                         
                     
                     
                        Greutatea moleculară medie maximă a peptidelor în hidrolizate: 3,5 kDa (*2)”
                     
                     
                         
                     
                  
                        309-358-5
                     
                  
         
            (*1)  De la 25 septembrie 2018, produsele cosmetice care conțin ulei de arahide, extracte și derivați și care nu respectă restricția menționată nu se introduc pe piața din Uniune. De la 25 decembrie 2018, produsele cosmetice care conțin ulei de arahide, extracte și derivați și care nu respectă restricția menționată nu se pun la dispoziție pe piața din Uniune.
         
            (*2)  De la 25 septembrie 2018, produsele cosmetice care conțin proteine din grâu hidrolizate și care nu respectă restricția menționată nu se introduc pe piața din Uniune. De la 25 decembrie 2018, produsele cosmetice care conțin proteine din grâu hidrolizate și care nu respectă restricția menționată nu se pun la dispoziție pe piața din Uniune.